Adobe tõi mõned päevad tagasi kasutajateni uuendatud programmid – Lightroom CC (versioon 2015.4), Ligthroom 6.4 ning Adobe Camera Raw 9.4 (edaspidi ACR). Creative Cloud kasutajatel uuendatakse programmid automaatselt, kuid Lightroom 6 kasutajad võiks menüüs klikata uuenduse nuppu programmi värskendamiseks viimasele versioonile.
ACR & Lightroom said endale uute kaamerate toed – Fujikinal tutvustatud X-seeria kaamerad X70, X-E2S, X-Pro2 kuid ka kaks Leica kaamerat, mõned Panasonic kompaktkaamerad, üks Sony a68 ning uus Phase One digipära.
Olulisem tegelikult on uus “Boundry Warp” funktsionaalsuse lisamine. See tööriist võimaldab Adobe Camera Raw 9.4 või uuendatud Lightroom programmis panoraami kokku pannes kõverate äärtega panoraamfoto venitada ruudukujuliseks. See omakorda säästab kasutajat äärte maha lõikamisest või sisuliselt osa foto juurde ehitamisest.
Lisaks Boundry Warp funktsioonile sai oluliselt parendatud ka automaatse loodi keeramise ning sirgeks panemise tööriistad toorfaili ilmutades, kuid ka kiirendatud panoraamide kokkupanemist. Adobe sõnul sai Library moodulis fotode eelvaadete kuvamine ning piltide laadimine kiiremaks.
Kõigele muule parandati ka müriaad erinevaid vigu, mida siinkohal ümber trükkima ei hakka.
Vaata Boundry Warp tutvustavat videot:
Allikas: Adobe
Adobe Lightroom fototöötlustarkvara Photopointis.
(655)